**Zánkai Közös Önkormányzati Hivatal**

**Jegyzője**

**Helyi Választási Iroda vezetője**

**8251 Zánka, Iskola utca 11./8272 Szentantalfa, Fő u. 39.**

Telefon: 06-87/479-499 e-mail: hivatal@szentantalfa.hu

Balatoncsicsó, Balatonszepezd, Monoszló, Óbudavár, Szentantalfa, Szentjakabfa, Tagyon, Zánka Község Önkormányzatának

közigazgatási területén

Ügyiratszám: ZAN/3283-9/2023. **Tárgy:** szavazóhelyiség címének megállapítása

**HATÁROZAT**

A választási eljárásról szóló 2013. évi XXXVI. törvény 77. § (1) bekezdésében kapott felhatalmazás alapján a **Balatonszepezd 001. számú szavazókör címét**

**8251 Balatonszepezd, Szegfű utca 1. (Bertha Bulcsu Közösségi Ház)**

**számban állapítom meg.**

A szavazókör száma, sorszáma, területi beosztása nem változik.

Elrendelem e határozat Balatonszepezd község honlapján és a Zánkai Közös Önkormányzati Hivatalban elhelyezett hirdetőtáblán 15 napig történő közzétételét.

*A határozat ellen a közzétételének időtartama alatt fellebbezés nyújtható be a helyi választási iroda vezetőjéhez* *a Zánka Helyi Választási Irodánál (8251 Zánka, Iskola utca 11. vagy 8272 Szentantalfa, Fő u. 39., e-mail:* *hivatal@szentantalfa.hu**).* *A benyújtásra nyitva álló határidő annak utolsó napján 16 órakor jár le.*

*A helyi választási iroda vezetője a fellebbezést a területi választási iroda vezetőjéhez terjeszti fel, aki azt három napon belül elbírálja, és a szavazóköri beosztást módosítja, vagy a fellebbezést elutasítja.*

*A fellebbezést írásban, jogszabálysértésre hivatkozással lehet benyújtani.*

*A fellebbezésnek tartalmaznia kell a jogszabálysértés megjelölését, a kérelem benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságát igazoló igazolványának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.*

*A fellebbezésben új tények és bizonyítékok is felhozhatók.*

**INDOKOLÁS**

A választási eljárásról szóló 2013. évi XXXVI. törvény (továbbiakban: Ve.) 77. § (1) bekezdése értelmében a szavazókörök számát, sorszámát és területi beosztását, valamint a szavazóhelyiségek címét a helyi választási iroda vezetője határozattal állapítja meg.

Tekintettel arra, hogy a Balatonszepezd 001. számú szavazókör szavazóhelyisége, amely jelenleg az Árpád u. 27. (Önkormányzat) sz. alatt található, egy nagyobb létszámú helyi választási bizottság és a szavazóurnák egyidejű elhelyezésére mérete miatt nem alkalmas, a szavazóhelyiség Balatonszepezd, Szegfű utca 1. (Bertha Bulcsu Közösségi Ház) számra való áthelyezéséről, így a szavazóhelyiség címének megváltoztatásáról rendelkeztem.

*A jogorvoslatról szóló tájékoztatást a Ve. 234. §-a alapján adtam.*

*Határozatom a Ve. 77. § (1) bekezdésén, 80. §-án 223-225. §-ain is alapul.*

Zánka, 2023. november 23.

 **dr. Varga Viktória sk.**

 jegyző

 HVI vezetője